
U    I M E   R E P U B L I K E   H R V A T S K E

R J E Š E N J E



	TRGOVAČKI SUD U BJELOVARU, po sucu Tomislavu Mrazoviću, kao sucu pojedincu, na prijedlog sudskog savjetnika Miroslava Lovrekovića, u skraćenom stečajnom postupku nad dužnikom RIKARDO društvo s ograničenom odgovornošću za trgovinu i usluge, Reka, Logorište 19/b, MBS: 070117104, OIB: 81249529450, dana  28. lipnja 2017. godine 


r i j e š i o   j e


	I. Obustavlja se skraćeni stečajni postupak.

	II. Sud će posebnim rješenjem odlučiti o prijedlogu vjerovnika za pokretanje stečajnog postupka.


		Obrazloženje


	U skraćenom stečajnom postupku nad dužnikom, Trgovački sud u Varaždinu je oglasom od 03. travnja 2017. godine, koji je objavljen na mrežnoj stranici e-Oglasna ploča sudova 04. travnja 2017. godine, među ostalim pozvao vjerovnike da u roku od 45 dana od objave oglasa na mrežnoj stranci e-Oglasna ploča sudova predlože otvaranje stečajnog postupka nad dužnikom.

	Republika Hrvatska, Ministarstvo financija, Porezna uprava, Područni ured sjeverna Hrvatska, kao vjerovnik podnijela je prijedlog za otvaranje stečajnog postupka pred Trgovačkim sudom u Varaždinu nad dužnikom 21. travnja 2017. godine.

	 Budući da je vjerovnik u zakonskom roku podnio prijedlog za otvaranje stečajnog postupka nad dužnikom, nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. Stečajnog zakona (NN broj 71/15 – dalje SZ).


	Stoga je skraćeni stečajni postupak nad dužnikom obustavljen i temeljem odredbe čl. 433. SZ-a riješeno je kao u izreci.	
	

U Bjelovaru, 28. lipnja 2017. godine

								     SUDAC
							TOMISLAV MRAZOVIĆ, v.r.
						    Za točnost otpravka – ovlašteni službenik
								Romana Tremski
	 





POUKA O PRAVNOM LIJEKU: Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi u tri istovjetna primjerka putem ovoga suda, u roku od 8 dana od dana dostave ovoga rješenja.

Nacrt odluke izradio sudski savjetnik Miroslav Lovreković.

